ທ່ານ Ban ຂໍໃຫ້ ອິສຣາແອລ ແລະ ເທີກີ ປັບປຸງຄວາມສຳພັນ
ເລຂາທິການໃຫຍ່ ສປຊ ສະແດງຄວາມຫວັງ ຢາກເຫັນອິສຣາແອລ ແລະ ເທີກີ ປັບປຸງຄວາມສຳພັນ
ເລຂາທິການໃຫຍ່ຂອງອົງການສະຫະປະຊາຊາດ ທ່ານ Ban Ki-moon ກ່າວວ່າ ທ່ານ ຫວັງດ້ວຍຄວາມຈິງໃຈວ່າອິສຣາແອລແລະ Turkey ຈະປັບປຸງຄວາມສຳພັນຂອງຕົນລຸນ ຫຼັງການຕັດສິນໃຈຂອງອັງກາຣາ ຂັບໄລ່ເອກອັກຄະລັດຖະທູດອິສຣາແອລແລະໂຈະທຸກຂໍ້ ຕົກລົງທາງດ້ານທະຫານກັບປະເທດດັ່ງກ່າວ ທ່ານ Ban ກ່າວຕໍ່ພວກນັກຂ່າວໃນວັນເສົາມື້ນີ້ວ່າ ປະເທດທັງສອງມີຄວາມສຳຄັນຫຼາຍ ສຳລັບຂົງເຂດແລະຂັ້ນຕອນການສ້າງສັນຕິພາບໃນພາກຕາເວັນອອກກາງ Turkey ໄດ້ຫຼຸດລະດັບຄວາມສຳພັນທາງດ້ານການທູດກັບອິສຣາແອລລົງຫຼັງຈາກໄດ້ຮູ້ ລາຍລະອຽດ ໃນຕອນແລງຂອງມື້ວັນພະຫັດຜ່ານມາ ກ່ຽວກັບລາຍງານຂອງຄະນະເຈົ້າ ໜ້າທີ່ສະຫະປະຊາຊາດ ທີ່ສືບສວນເບິ່ງການບຸກຂຶ້ນໄປ ຂອງອິສຣາແອລ ເທິງກຳປັ່ນ Turkey ທີ່ພວມມຸ່ງໜ້າໄປຍັງເຂດກາຊາ ລາຍງານທີ່ມີການພິມເຜີຍແຜ່ຢ່າງເປັນທາງການ ໃນມື້ວັນສຸກວານນີ້ສະຫຼຸບວ່າ ການປິດ ລ້ອມທາງທະເລຂອງອິສຣາແອລ ຕໍ່ແຫຼມກາຊານັ້ນ ເປັນການກະທຳທີ່ຖືກຕ້ອງຕາມກົດ ໝາຍ ແຕ່ວ່າລັດຖະບານອິສຣາແອລໄດ້ໃຊ້ກຳລັງເກີນຂອບເຂດແລະບໍ່ມີເຫດຜົນໃນການ ສະກັດກັ້ນກຳປັ່ນ Turkey ທີ່ພະຍາຍາມຈະບຸກຜ່ານການປິດລ້ອມນັ້ນ ລາຍງານ ໄດ້ຕຳໜິຕິຕຽນການສູນເສຍຊີວິດ ທີ່ເປັນຜົນເນື່ອງມາຈາກການບຸກຂຶ້ນໄປເທິງ ກຳປັ່ນຂອງອິສຣາແອລນັ້ນວ່າ ເປັນທີ່ຮັບເອົາບໍ່ໄດ້ ລາຍງານສະບັບນີ້ຍັງເວົ້າວ່າ ອິສຣາ ແອລບໍ່ໄດ້ໃຫ້ການອະທິບາຍຢ່າງເປັນທີ່ໜ້າພໍໃຈກ່ຽວກັບການສັງຫານຊາວ Turkey 9 ຄົນ ຊຶ່ງສ່ວນໃຫຍ່ແລ້ວໄດ້ຖືກຍິງຫຼາຍໆຄັ້ງຮວມທັງການຍິງຈາກດ້ານຫຼັງຫຼືຖືກຍິງໃນໄລ ຍະເຜົາຂົນ Turkey ທວງໃຫ້ອິສຣາແອລຂໍຂະມາໂທດກ່ຽວກັບເຫດຮ້າຍທີ່ວ່ານີ້ ຊຶ່ງອິສຣາແອລໄດ້ ກ່າວຢໍ້າອີກຄັ້ງນຶ່ງໃນມື້ວັນສຸກວານນີ້ວ່າ ຕົນຈະບໍ່ຂໍໂທດ